text: Voldsom ulykke: To personer er nu uden for livsfare
  07 februar 2015 kl. 12.30
  En person er fortsat i livsfare efter bilulykke på Als. To har fået det bedre.
  Tre personer blev voldsomt kvæstet ved en bilulykke på Als fredag eftermiddag. Ulykken skete, da chaufføren fik et hosteanfald, der var så voldsomt, at han mistede kontrollen over bilen.
  Den røg ned ad en skrænt og landede på taget.
  I bilen var fem voksne og et barn på to.
  Tre voksne blev så svært kvæstede ved ulykken, at de var i livsfare, men nu oplyser politiet, at det kun er en 52 årig kvinde, der fortsat er i kritisk tilstand.
  Vedr. FUH v. Nordborg igår kl. 1310. 2 personer der blev indbragt til sygehus i kritisk tilstand, er nu i bedring, 1 stadig kritisk.
  
  